Milanie Vosloo het een boodskap in haar nuwe dag­­­boek vir vroue: God het jóú lief, net soos jy is, en nou moet jy ook daardie liefde gaan uitleef.
Milanie bespreek in Net soos jy is se 366 oor­denkings temas soos God se liefde wil jou seën, Hy het élke faset van jou lief, Hy is lief vir jou verál wanneer jou hart huil, Hy het álmal lief, Hy wil heeltyd by jou wees en sy liefde wil jou nuut maak.
Die skrywer sal lesers in Net soos jy is oortuig dat God hulle liefhet, net soos hulle is. Maar Hy wil elkeen steeds elke dag liewer hê. Daarom wil Hy ons nie los soos ons is nie, maar help om Hom te leer ken, te groei en meer en meer soos Hy te word.
B Dunker het geskryf:
"Pragtige, moderne buiteblad. Endie boodskap is sooooo wat ek op hierdie stadium in my lewe nodig het: dat God my liefhet, NET SOOS EK IS. Wow! Dankie vir 'n wonderlike boek!" - Geskryf op 10/31/13
K Wederman het geskryf:
"Jy kan nie verkeerdgaan met Milanie Vosloo nie! Of dit 'n verjaarsdag of die naderende Kerstyd is - sy bly 'n wenner. En hierdie is 'n pragtige voorblad, dit kan nie anders as om 'n wonderlike inhoud te vergesel nie. Dis op my Kerslys vir die spesiale dames!" - Geskryf op 10/31/13
Klara Strydom het geskryf:
"Ek is eintlik spyt dat die jaar amper verby is, want dit beteken ook dit is die einde van my reis saam met Milanie Vosloo vir hierdie jaar. Ag hierdie boek praat so direk met my hart. Milanie weet inderdaad wat in vroue se harte aangaan! Ek kan hierdie boek vir enige vrou aanbeveel!" - Geskryf op 10/31/13